google/wiki40b huggingface dataset:
Kaplnka

Kaplnka (z lat. cappa, t. j. plášť, cupella, t. j. malý hrob) je označenie pre menšie súkromné i verejné bohoslužobné miestnosti, v ktorých sa neprechováva eucharistia alebo iba so zvláštnym povolením.
Pôvodne tento pojem označoval časť franského kráľovského paláca v Paríži, kde sa uchovával a uctieval mníšsky šat sv. Martina z Tours.
Kaplnky boli od raného stredoveku súčasťou palácov, hradov a iných sídiel, neskôr i radnice a menších domov (napr. Kaplnka sv. Ladislava v Primaciálnom paláci v Bratislave). Od obdobia gotiky vznikali kaplnky ako súčasti chrámových stavieb okolo chóru alebo pri bočných lodiach, často i zo súkromných donácií (napr. kaplnka Zápoľských v Spišskom Štvrtku a v Spišskej Kapitule).
Ako menšie samostatne stojace kresťanské kultové stavby sa rozšírili najmä v renesancii a baroku napr. ako zázračné, pútnické (súbor kaplniek v Marianke pri Bratislave), ako krstiteľnice (samostatné alebo pričlenené k chrámovému priestoru), pohrebné (postavené na cintorínoch; napr. neogotická kaplnka Laury Henckelovej na cintoríne v Rusovciach), náhrobné (slúžiace ako náhrobok rodu alebo cirkevných hodnostárov).
Osobitným typom sú dvojité kaplnky s dvoma podlahami, časté v palácoch a hradoch v celom stredoveku i ako karnery na cintorínoch (napr. Kaplnka Sv. Michala v areáli Starého zámku v Banskej Štiavnici).
Geografia USA

Spojené štáty ležia v Severnej Amerike. Základom tohto kontinentu je Kanadský štít, ktorého vek sa datuje od archaika. Rozprestiera sa v severovýchodnej časti kontinentu. Jeho stredná časť je preliačená a tvorí dno Hudsonovho zálivu. Je tvorený premenenými a vyvretými horninami. V súčasnosti sa pod Severoamerickú platňu podsúva tichooceánska, presnejšie sa podsúva pod jej západný okraj. Zároveň sa Juhoamerická platňa pohybuje smerom k Severnej.
V dôsledku týchto pohybov vznikla vysoká horská hradba sopečného pôvodu, ktorá sa tiahne od Aleutských ostrovov pri Aljašskom polostrove až po Ohňovú zem. Kordillery začínajú Aljašským chrbtom (najvyšší bod Mount McKinley 6194 m) a tiahnu sa na juh v dvoch výrazných pásmach. Pri pobreží Tichého oceánu sú to Pobrežné vrchy a vo vnútrozemí Skalnaté vrchy. Medzi jednotlivými pásami Kordiller sa rozprestierajú zníženiny a plošiny, napr. Coloradská plošina, Veľká panva. Najnižšie položené miesto Ameriky leží v USA a je ním Údolie smrti (Death Valley). Táto preliačina je 86 m pod úrovňou hladiny mora. Svoje meno dostala podľa nehostinných podmienok pre život (púšť bez vody s veľkými horúčavami, v tieni namerali až 57 °C). Pozdĺž východného pobrežia sa tiahne staré pohorie Apalačské vrchy. Medzi Apalačskými vrchmi a Atlantickým oceánom sa rozprestiera Pobrežná nížina. Mexický záliv lemuje Mississippská nížina. Medzi Apalačskými vrchmi a Kordillerami sa postupne od východu rozprestierajú Centrálne roviny a Veľké prérie.

Vodstvo

Väčšia časť územia USA patrí do úmoria Atlantického oceánu. Vlievajú sa doňho veľtoky ako Mississippi, s prítokom Missouri (najdlhšia riečna sústava USA - 6212 km), Rieka svätého Vavrinca, Rio Grande. Tichý oceán prijíma väčšinou kratšie toky tečúce z Kordiller. Medzi významnejšie patria rieky Columbia a Colorado.Do Severného Ľadového oceánu sa vlievajú rieky Mackenzie,Yukon.
V USA nájdeme aj mnoho jazier. Ľadovcového pôvodu sú Veľké kanadské jazerá (Horné jazero, Michiganské jazero, Hurónske jazero a jazero Ontario), ktoré tvoria najväčšiu zásobáreň sladkej vody na svete a prírodnú hranicu medzi USA a Kanadou. Veľké soľné jazero sa rozprestiera v bezodtokovej oblasti medzi Skalnatými vrchmi a Pobrežnými vrchmi. V USA je množstvo vodopádov, no nesporne najznámejšie sú Niagarské vodopády, ktoré ležia medzi Erijským a Ontárijským jazerom.
Cerovo (hrad)

Cerovo je zrúcanina hradu v blízkosti obce Cerovo.
Prvá zmienka o hrade, ktorý postavil Hontpazmányi (Hunt - Poznaň) s menom Hont, alebo jeho syn Dezider Veľký, pochádza z roku 1276. Dodnes sa z neho zachovali iba nepatrné zvyšky v lesnom poraste na severnom výbežku vrchu Pustý hrad.
Dojč

Polohopis

Obec leží v strednej časti Myjavskej nivy, geomorfologického podcelku Borskej nížiny. Dojčom preteká Dolinský potok, juhovýchodným okrajom obce preteká Koválovský potok.
Leží na ceste II/500 z Kútov do Senice. Okresné mesto je vzdialené 8 km východne, Skalica 25 km severne, Malacky 39 km juhozápadne a krajské mesto 50 km juhovýchodne.
Bugarach

Poloha

Obec má rozlohu 26,62 km². Najvyšší bod je položený 1 227 m n. m. a najnižší bod 340 m n. m.

Obyvateľstvo

Počet obyvateľov obce je 196 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Pey-de-Castets

Poloha

Obec má rozlohu 11,07 km². Najvyšší bod je položený 96 m n. m. a najnižší bod 1 m n. m.

Obyvateľstvo

Počet obyvateľov obce je 635 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Märta Tikkanenová

Život

Narodila sa v Helsinkách, kde jej otec pracoval ako profesor. Študovala na filozofickej fakulte Helsinskej univerzity. Školu dokončila v roku 1958. Následovne pracovala ako učiteľka švédčiny a ako reportérka pre švédsko-jazyčný časopis Hufvudstadsbladet v rokoch 1956 až 1961. Počas práce sa zoznámila so svojim budúcim manželom Henrikom Tikkanenom, fínsko-švédskym maliarom a spisovateľom. Mali jednu dcéru, ktorá trpela poruchou pozornosti a hyperaktivitou. Henrik Tikkanen zomrel v roku 1984.
Manžel a ich spoločný život sa stal inšpiráciou pre väčšinu jej románov. Od ro roku 1972 do 1980 bola riaditeľkou ústavu literárnych pracovníkov v Helsinkách. V roku 1979 získala Severskú cenu ženskej literatúry.

Dielo

Märta Tikkanenová sa preslávila ako prozaička, ale píše aj básne a publikuje vo švédsko-jazyčných časopisoch vo Fínsku. Hlavnou tematikou jej diela je utlačovanie žien. Jej prvým dielom bol román Nu imorron (1970), ale preslávila sa románom Mužov nemožno znásilniť (Män kan inte våldtas). Dielo vyšlo v roku 1975, ktorý je oficiálnym rokom žien a preto sa zaoberá otázkami ženy aj gendru. Je to príbeh o obeti znásilnenia, ktorá začne prenasledovať svojho násilníka. Hrdinka chce znásilniť svojho násilníka z pomsty, čo sa jej nakoniec aj podarí. Dielo bolo predmetom viacerých debát a vznieslo morálne otázky: či je možné znásilniť aj mužov. Román v roku 1978 previedol do filmovej podoby fínsky režiséro Jörn Johan Donner. Jej ďalšie dielo bol veršovaný román s autobiografickými prvkami, Príbeh lásky storočia (1978). Dielo bolo preložené do viacerých jazykov a bolo aj zdramatizované.
V ďalších dielach sa spisovateľka sústredila na tému života matky mentálne postihnutého dieťaťa. Dielo Morkret som ger glädjen djup (1981) napísala spoločne s autorom Josefom Juliusom Wecksellom, ktorý strávil 40 rokov v psychiatrickej liečebni. V dielách Sofias egen bok a Onskans trad (1987) spisovateľka realisticky opisuje ťažkosti matky, ktorá sa musí starať o mentálne postihnuté dieťa, spôsobom aby to pomohlo rodičom ktorí prežívajú podobné ťažkosti.
Jej ďalšie dielo bola zbierka básni Arnaía kastad i havet, 1992. Zbierka je založená na základe mýtu o Pénelopé a hovorí o mužsko-ženských vzťahoch.

Príbeh lásky storočia

„Autorka písala Príbeh lásky storočia ako terapiu v úsilí o prežitie a pôvodne podľa vlastných slov nemala v úmysle vôbec nič vydávať. Spočiatku mal román tak veľkú odozvu bezpochyby vďaka silným feministickým hnutiam v Škandinávii, dodnes však je v knižnej i dramatizovanej podobe vnímaný ako univerzálna spoveď ženy a autorkine hlboko osobné prežitky prihovárajú po toľkých rokoch od jeho vzniku k čitateľom rôznych kultúrnych oblastiach.“
Je to veršovaný román, ktorý vznikol ako reakcia na dielo Henrika Tikkanena o svojom manželstve. Je to príbeh o láske a nenávisti, o ťažkostiach manželského života, o tom, ako je láska nedosiahnuteľná, a napriek tomu nevyhnutná. Spisovateľka realisticky odhaľuje rodinné problémy, týkajúceho sa hlavne života s alkoholikom.
Challuy

Poloha

Obec má rozlohu 18,89 km². Najvyšší bod je položený 277 m n. m. a najnižší bod 169 m n. m.

Obyvateľstvo

Počet obyvateľov obce je 1 594 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Magny-lès-Villers

Poloha

Obec má rozlohu 3,83 km². Najvyšší bod je položený 423 m n. m. a najnižší bod 253 m n. m.

Obyvateľstvo

Počet obyvateľov obce je 260 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Verneuil-Moustiers

Poloha

Obec má rozlohu 19,39 km². Najvyšší bod je položený 226 m n. m. a najnižší bod 157 m n. m.

Obyvateľstvo

Počet obyvateľov obce je 154 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
V olších (prírodná pamiatka, okres Brno-venkov)

Ochrana

Dôvodom ochrany je zachovanie unikátneho spoločenstva vrchovinového lužného lesa s prevažujúcim zastúpením vŕby bielej, jelše lepkavej, topoľa bieleho, topoľa čierneho aj ostatných drevín prirodzenej skladby priestorovo aj druhovo diferencovaného, ​​tvoriaceho vhodný biotop predovšetkým pre vzácne a osobitne chránené druhy vtákov.
Plaza

Plaza (IPA /'plaθa/ alebo /'plasa/) je španielske slovo, ktoré znamená: námestie; trh; cvičisko; skladisko; park; voľné priestranstvo; obchodné mesto; aréna; miesto; dno pece .
Najčastejšie plaza označuje námestie. Napríklad v celej španielskej Amerike „plaza mayor“, t.j. hlavné námestie, každého administratívneho centra pozostáva z troch blízkych inštitúcií: katedrály, administratívneho centra (cabildo) a audiencia, teda súd.
Le Ban-Saint-Martin

Poloha

Obec má rozlohu 1,59 km². Najvyšší bod je položený 310 m n. m. a najnižší bod 165 m n. m.

Obyvateľstvo

Počet obyvateľov obce je 4 314 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Neslette

Poloha

Obec má rozlohu 2,07 km². Najvyšší bod je položený 171 m n. m. a najnižší bod 52 m n. m.

Obyvateľstvo

Počet obyvateľov obce je 91 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Prótofanes z Magnésie nad Maiandrom

Prótofanes alebo Prótofanés (starogr. Πρωτοφάνης – Prótofanes, iný prepis: Prótofanés) bol olympijský víťaz v zápasení a v pankratiu v roku 92 pred Kr.
Prótofanes z maloázijskej Magnésie nad Maiandrom bol na 172. olympijských hrách korunovaný olivovými vencami za víťazstvá v zápasení a pankratiu. Zápasenie (palé) sa v Olympii zaviedlo už v roku 708 pred Kr. a prvým víťazom tejto disciplíny bol Eurybatos zo Sparty. Prvým víťazom v pankratiu bol v roku 648 pred Kr. Lygdamis zo Syrakúz.
Záznam o olympijských víťazstvách Prótofana je uvedený v zozname olympijských víťazov od starovekého historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.
Olympijské víťazstvá Prótofana uvádza aj antický cestovateľ a spisovateľ Pausanias, ktorý v súvislosti s ním zaznamenal aj zvláštnu historku: „Z Magnésanov pri Léthaiu (Léthaios, prítok rieky Maiandros) si Prótofanés odniesol víťazstvo v Olympii v ten istý deň v pankratiu a v zápasení. Do jeho hrobu raz vnikli lupiči v túžbe po koristi, po lupičoch tam potom vošli ľudia pozrieť sa na mŕtvolu, ktorá nemala rozdelené rebrá, ale zrastené od pliec až po najmenšie rebrá, lekármi zvané nepravé." (Išlo pravdepodobne o degeneratívný proces na hrudníku, prejavujúci sa stuhnutím svaloviny až do stupňa tvrdosti kosti [myositis ossificans]. Vo vyššom štádiu je svalové tkanivo podobné kostnému tkanivu).
Collegium Musicum (album)

Reedície

Vydavateľstvo Opus vydalo reedície albumu v rokoch 2007 (CD) a 2017 (LP). Prvá reedícia obsahuje okrem rovnomenného albumu aj mladšie EP Hommage à J.S.Bach / Ulica plná plášťov do dažďa (Panton, 1970).
Coulonges (Charente-Maritime)

Poloha

Obec má rozlohu 9,16 km². Najvyšší bod je položený 65 m n. m. a najnižší bod 13 m n. m.

Obyvateľstvo

Počet obyvateľov obce je 230 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Oms

Poloha

Obec má rozlohu 18,53 km². Najvyšší bod je položený 611 m n. m. a najnižší bod 180 m n. m.

Obyvateľstvo

Počet obyvateľov obce je 311 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Jaudonnière

Poloha

Obec má rozlohu 8,27 km². Najvyšší bod je položený 116 m n. m. a najnižší bod 41 m n. m.

Obyvateľstvo

Počet obyvateľov obce je 600 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kryptomena

Dejiny

Prvá kryptomena, s ktorou sa začalo obchodovať, bol Bitcoin v roku 2009 (3. januára 2009 bol vytvorený prvý blok v blockchaine (reťazi blokov) tzv. Bitcoin Genesis Block) a za jej autora sa považuje človek s prezývkou Satoshi Nakamoto (táto osoba v reálnom živote neexistuje a môže ísť pokojne aj o skupinu ľudí).
Onedlho nato nasledovali ďalšie kryptomeny (Litecoin v 2011, Namecoin v 2011, Xrp v 2012, Peercoin v 2013 atď.)

Porovnanie s klasickými peniazmi

Pri porovnaní kryptomeny s klasickými menami (fiat peniaze ako napr. USD, EUR, CZK atď.) je základný rozdiel v tom, že žiadna skupina alebo indivíduum nemôže zvýšiť množstvo kryptomeny v obehu (pri súčasných klasických menách naopak zvyšuje počet peňazí v obehu centrálna banka a komerčné banky podľa vlastného uváženia). V prípade Bitcoinu je počet daný na pevných 21 miliónov Bitcoinov (presne je to 20 999 999,9769).
Ak by sa chcel zvýšiť počet Bitcoinov, tak je to možné jedine vytvorením novej samostatnej vetvy („forknutie“ Bitcoinu) a musela by ju (nový Bitcoin protokol, napr. Bitcoin 2.0) začať akceptovať väčšina používateľov. V tomto prípade by už ale pravdepodobne išlo o novú "menu". Záleží samozrejme na uhle pohľadu a kritériách pri posudzovaní a ani experti na Bitcoin a kryptomeny sa v tejto otázke celkom nezhodujú. Pokojne by sa mohlo stať, že by určitá skupina ľudí používala terajší Bitcoin a ďalšia Bitcoin 2.0.
Kryptomeny okrem toho nepoznajú hranice a regulácie klasických fiat peňazí.

Získavanie kryptomeny

Kryptomena sa okrem nákupu za klasickú menu získava takzvaným “ťažením” (mining). Toto ťaženie spočíva v dekryptovaní šifier a komplikovaným porovnávaniam získaných výsledkov v rámci celej siete. Ak dôjde k nájdeniu tzv. bloku s Bitcoinami (počet Bitcoinov v nájdenom bloku klesá úmerne podľa počtu ťažiteľov a času), je nutné dešifrovať a porovnávať výsledky v zložitom algoritme. Ak všetko sedí tak ako má, Bitcoiny sa pripíšu človeku, ktorý túto dekryptovaciu operáciu vykonal.

Príklady kryptomien

K najpopulárnejším kryptomenám patria Bitcoin, Ethereum, Xrp, Litecoin a Bitcoin cash. Xrp nespĺňa zaužívanú definíciu kryptomeny, pretože nejde o decentralizovanú kryptomenu, ale o centralizovaný platobný systém, ktorý umožňuje platbu v rôznych menách podobne ako PayPal.
Otto Neurath

Otto Neurath (* 10. december 1882, Viedeň – † 22. december 1945, Oxford) bol rakúsky filozof, predstaviteľ novopozitivizmu, člen Viedenského krúžku, sociológ a ekonóm.
V rokoch 1934 - 1940 žil v Holandsku, od roku 1941 vo Veľkej Británii.
Politicky bol Neurath zástancom austromarxizmu. Vo filozofii sa zameriaval na reflexiu vedy s cieľom vypracovať predpoklady jednoty všetkých vedeckých poznatgkov. Podľa Neuratha je základným predpokladom dosiahnutia takéhoto cieľa vypracovanie univerzálneho jazyka vedy, ktorý by sa opieral o jazyk fyziky a matematiky.
Zuluský štát

Zuluský štát alebo Ríša Zulu(ov) bol štát na juhu Afriky, na území dnešnej Juhoafrickej republiky, ktorý existoval v 19. storočí.
Vznikol na začiatku 19. storočia (1817 – 1840) zjednotením bantuských kmeňov na území dnešnej provincie Natal. Zakladateľom boli Dingiswaj a Šaka, ktorý zorganizoval stálu armádu, zaviedol novú taktiku a reformu správneho zriadenia. Štát mal zárodky feudálneho zriadenia.
30 rokov odolával expanzii Búrov a Britov. V roku 1879 ho Briti porazili v tzv. zuluskej vojne pri Ulundi a územie rozdelili na množstvo drobných celkov, ktoré postupne anektovalo Spojené kráľovstvo.
Gisors (obec)

Poloha

Obec má rozlohu 16,67 km². Najvyšší bod je položený 142 m n. m. a najnižší bod 47 m n. m.

Obyvateľstvo

Počet obyvateľov je 11 474 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Diflex

Diflex je druh kombinovanej gumy na podošvy, pozostávajúcej z tenkej nášľapovej monolitnej vrstvy a z hrubšej vrstvy ľahčenej gumy vystuženej vysokostyrénovým kaučukom.
Železničná trať Bruntál – Malá Morávka

Prevádzka na trati

V deväťdesiatych rokoch 20. storočia sa osobná doprava obmedzila len na víkendy, postupne sa pridali aj sezónne obmedzenia. V cestovnom poriadku 2008/2009 bolo na trati vedených 5 párov vlakov cez víkendy a sviatky od 1. mája do 28. septembra. Pre cestovné poriadky 2009/2010 a 2010/2011 nebola pravidelná osobná doprava objednaná, trať bola využívaná len niekoľkokrát ročne pre príležitostné historické vlaky v rámci podujatí organizovaných obcou Malá Morávka a aj súkromníkov. Nákladná doprava tiež nebola v tejto dobe na trati prevádzkovaná, pretože zanikol dopyt prepravcov.

Pokus o zrušenie trati

Na jeseň 2010 sa trať objavila na zozname regionálnych tratí navrhovaných ministerstvom dopravy k zrušeniu. Podľa vyjadrenia SŽDC nie je výhľadovo predpoklad obnovenia nákladnej dopravy a výhľadové zámery kraja nepočítajú s jej využitím pre osobnú dopravnú obslužnosť. Udržiavať trať kvôli niekoľkým jednorazovým akciám ročne považoval vlastník za nehospodárne.
Ministerstvo obrany sa k návrhu na zrušenie 1. novembra 2010 vyjadrilo kladne. Obec Malá Morávka sa vyslovila v rozklade proti zrušeniu. Zásadný nesúhlas vyjadrilo 24. októbra 2010 Združenie pre rozvoj koľajovej dopravy. Odôvodnenie v rozhodnutí ministerstva konštatuje, že vyjadrenie obce Malá Morávka neuvádza konkrétne údaje o súčasnom využití trate a financovaní prevádzky a neobsahuje návrh obce na prevzatie trate na prevádzkovanie alebo do vlastníctva. O prevzatie tejto trate ani prevádzkovanie pravidelnej dopavy na nej neprejavil údajne záujem nikto. Aj stanovisko Združenia pre rozvoj koľajovej dopravy bolo zamietnuté, pretože obsahovalo len všeobecné proklamácie a chýbali konkrétne návrhy riešenia.
Na návrh vlastníka trate, SŽDC, doručený 29. septembra 2010, Ministerstvo dopravy ČR 7. januára 2011 rozhodlo o zrušení trate. Hovorca SŽDC uviedol, že povinnosť zabrániť užívaniu trate splní umiestnením značky a fyzickej zábrany, ale že zatiaľ štát nepočíta s fyzickým zrušením trate a odstránením koľají – ďalší osud trate ešte len bude riešiť. Odôvodnenie ministerského rozhodnutia predpokladá, že SŽDC požiada o zmenu využitia územia pozemku dráhy; prípadné odstránenie stavby dráhy podlieha oznamovacej povinnosti. Uvedené rozhodnutie o zrušení trate bolo 26. augusta 2011 zrušené a bolo vrátené na nové prejednanie.
Seredné

Dejiny

V rokoch 1918 – 1938 bolo Seredné súčasťou Česko-Slovenskej republiky. V roku 1945 bolo s celou Zakarpatskou Ukrajinou pripojené k Ukrajinskej SSR.
James Rodríguez

Kariéra

Odborníci ho radia medzi najväčšie futbalové talenty súčasnosti. James sa stal pomerne známym v Európe počas jeho pôsobenia v Porte, s ktorým vyhral niekoľko trofejí. Neskôr prestúpil do AS Monaka a v roku 2014 prestúpil z Monaka do Realu Madrid za sumu 80 miliónov €, čím sa stal najdrahším kolumbijským fubalistom v histórií. V roku 2017 prestúpil do Bayernu Mníchov.
Valliguières

Poloha

Obec má rozlohu 19,25 km². Najvyšší bod je položený 271 m n. m. a najnižší bod 92 m n. m.

Obyvateľstvo

Počet obyvateľov obce je 501 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Velká pardubická

Velká pardubická sú dostihové preteky (steeplechase cross-country), ktoré sa konajú každoročne druhú októbrovú nedeľu na dostihovisku v Pardubiciach. Ide o najťažšie dostihy na kontinentálnej časti Európy.

História

Prvá Velká pardubická steeplechase sa bežala 5. novembra 1874. Dráha týchto dostihov meria 6 900 metrov a má spolu 31 prekážok. Dostihy trvajú približne 9-10 minút (rekord z roku 2008 – 8:59,9 min). Štartovať môžu iba šesťročné a staršie kone, ktoré sa musia kvalifikovať v jednom zo štyroch kvalifikačných dostihov.
R-Studio

R-Studio je program, sada plne funkčných nástrojov pre obnovu dát. Obsahuje verzie pre operačné systémy Windows, Mac a Linux. Program je schopný obnoviť dáta z pevných diskov (HDD), diskov SSD, pamätí flash a ďalších externých a interných úložných zariadení. Je určený pre odborníkov na obnovu dát, ale môžu ho používať aj profesionáli z IT sféry a každodenný používatelia počítačov pre obnovu stratených súborov.
Zjednodušený program R-Undelete, ktorý vychádza z jadra R-Studio, je vyvíjaný a prístupný pre neprofesionálnych používateľov. Je určený len pre operačný systém Windows, má zjednodušené rozhranie, hexadecimálny editor, ale nemá podporu obnovy dát z polí RAID a sieťových dát. Pre domáce použitie je zdarma dostupný nástroj R-Undelete, ktorý dokáže obnoviť dáta zo súborového systému FAT/exFAT, ktorý je najčastejšie používaný na USB úložných zariadeniach a SD kartách v digitálnych fotoaparátoch a kamerách.
Ericssonov-Braytonov cyklus

Ericssonov—Braytonov cyklus alebo Ericssonov—Braytonov obeh  je ideálny tepelný obeh pozostávajúci z vratných zmien. 
Ericssonov—Braytonov cyklus popisuje prácu turbíny kde prívod a odvod tepla sa uskutočňuje pri konštantnom tlaku. Takéto priblíženie je možné použiť pre rovnotlakú plynovú turbínu alebo spaľovaciu turbínu.
Collinée (obec)

Poloha

Obec má rozlohu 7,06 km². Najvyšší bod je položený 305 m n. m. a najnižší bod 163 m n. m.

Obyvateľstvo

Počet obyvateľov obce je 921 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lévignen

Poloha

Obec má rozlohu 13,9 km². Najvyšší bod je položený 156 m n. m. a najnižší bod 98 m n. m.

Obyvateľstvo

Počet obyvateľov obce je 879 (2009).
Nasledujúci graf zobrazuje vývoj počtu obyvateľov v obci.
Zdroje: INSEE